2.3 การประกอบธุรกิจของแต่ละสายผลิตภัณฑ์ 

(1) ลักษณะผลิตภัณฑ์หรือบริการ

  กลุ่มบริษัทฯ แบ่งสายผลิตภัณฑ์ตามรายละเอียดดังนี้

  (1.1) เฟอร์นิเจอร์สนาม (Garden Furniture)

  บริษัท ซันวู้ดอินดัสทรีส์ จำกัด (มหาชน) เป็นผู้ผลิตและจำหน่ายเฟอร์นิเจอร์ชุดสนาม (Garden
  Furniture) ซึ่งเป็นเฟอร์นิเจอร์ที่ผลิตจากไม้จริง (Solid Wood) โดยใช้ไม้สัก
  แบ่งสินค้าเป็น 2 ประเภท คือ

-   แบบ Classic ได้แก่ เฟอร์นิเจอร์ที่มีรูปทรงแบบเก่าสมัยวิคตอเรีย
    ไม่มีการเปลี่ยนแปลงรูปแบบมานาน ลักษณะเด่น ได้แก่ การใช้ไม้ขนาดใหญ่ แข็งแรง ทนทาน
    ใช้ตั้งกลางแจ้ง เช่น สนาม หรือสวนสาธารณะ

-   แบบ Trend เป็นแนวความคิดใหม่ในการออกแบบเฟอร์นิเจอร์สนาม
    เพื่อใช้ตั้งบริเวณชานนอกบ้านในฤดูร้อน
    หรือปรับใช้ในบ้านและสามารถเก็บในบ้านในช่วงฤดูหนาว
    จึงสามารถพัฒนารูปแบบได้ทันสมัยกว่าแบบ Classic มีน้ำหนักเบากว่าใช้ไม้น้อย
    และเล่นลวดลายต่าง ๆ ได้มากกว่า สามารถออกแบบร่วมกับวัตถุดิบอื่น เช่น stainless
    steel, หินแกรนิต ฯลฯ แทนการตั้งไว้นอกบ้านตลอดทั้งปี
    เฟอร์นิเจอร์ประเภทนี้จึงเป็นการเสริมช่องว่างในทางการตลาดระหว่างเฟอร์นิเจอร์ภายในบ้านทั่วไปและเฟอร์นิเจอร์สนามแบบ
    Classic และมีแนวโน้มการตลาดที่สดใส

-   แบบโลหะหล่อสำเร็จใช้ส่วนประกอบไม้เป็นส่วนน้อย แต่ใช้พลาสติกทนแสงแดดเพิ่มเข้าไป
    เป็นการเพิ่มทางเลือกให้ตลาดให้แก่ผู้บริโภคได้อีกส่วนหนึ่งด้วย

  (1.2) เฟอร์นิเจอร์สำหรับใช้ภายในบ้านและสำนักงาน (Home and Office Furniture)

  บริษัท ซันแคบิเนท จำกัด เป็นผู้ผลิตเฟอร์นิเจอร์ใช้ในบ้านและสำนักงาน ซึ่งได้ตระหนัก

  ถึงคุณภาพของ ผลิตภัณฑ์ เพื่อสนองความต้องการและสร้างความพึงพอใจให้ลูกค้าโดยการ

  นำระบบบริหารงานคุณภาพ ISO 9002 มาเป็นแนวทางในการดำเนินงานของกลุ่มบริษัทฯ
  และได้รับการรับรองมาตรฐานสากล ISO 9002 จาก BVQI ตั้งแต่วันที่ 21 พฤศจิกายน พ.ศ.
  2543

  ผลิตภัณฑ์ที่มีคุณภาพภายใต้การควบคุมคุณภาพตามมาตราฐานสากล มีดังนี้

-   เฟอร์นิเจอร์แบบสแกนดิเนเวีย (Scandinavian Style) โดยเฉพาะชุดห้องอาหาร
    ชุดห้องรับแขก ชุดห้องนอน ฯลฯ สำหรับลูกค้าตลาดยุโรป สหรัฐอเมริกา อังกฤษ
    โดยทำการผลิตที่โรงงานนวนคร

-   Office Collection ได้แก่ ชุดสำนักงาน (Office Set) เป็น
    เฟอร์นิเจอร์ที่ผลิตจากไม้ปาร์ติเกิลบอร์ด หรือ MDF ปิดทับผิวหน้าด้วยวีเนียร์ไม้สัก
    วีเนียร์ไม้เชอร์รี่ และไม้อื่นๆ เป็น เฟอร์นิเจอร์สามารถถอดประกอบได้ (Knock Down)
    เพื่อประโยชน์ในการขนส่งไปยังต่างประเทศ

-   เฟอร์นิเจอร์ แบบญี่ปุ่น (Otsuka Style) สำหรับลูกค้าตลาดญี่ปุ่น
    โดยทำการผลิตที่โรงงานบางปะอิน ได้แก่ ชุดรับประทานอาหาร จาก ไม้ยางพารา
    ไม้มะม่วงและไม้โอ๊ค ซึ่งมีรูปร่าง แบบ ขนาดและสีสัน สำหรับตลาดญี่ปุ่นโดยเฉพาะ
    เพราะขนาดมาตรฐานของยุโรปและขนาดของเฟอร์นิเจอร์สำหรับตลาดญี่ปุ่นจะมีขนาดเล็กกว่าสหรัฐอเมริกา
    ทั้งเทคนิคการทำสีก็แตกต่างกันด้วย

  (1.3) แผ่นไม้วีเนียร์

  บริษัท ลองซาน วีเนียร์ จำกัด เป็นผู้ผลิตและจำหน่าย แผ่นไม้บางวีเนียร์
  ใช้เป็นวัตถุดิบสำหรับอุตสาหกรรมเฟอร์นิเจอร์โดยนำไปปิดผิวหน้า โต๊ะ, ตู้, ประตู, ฝ้า ผนัง
  และไม้ตกแต่งเรือสำราญ ฯลฯ

  - ปัจจัยที่มีผลกระทบต่อโอกาสหรือข้อจำกัดในการประกอบธุรกิจ คือ การรณรงค์ให้ใช้
  วัตถุดิบจากแหล่งผลิตที่มีการทดแทนอย่างยั่งยืน (FSC)
  ซึ่งอาจส่งผลกระทบต่อการประกอบธุรกิจได้ แต่ในขณะเดียวกันนับเป็นโอกาสใหม่ที่บริษัทฯ
  จะนำสินค้า FSC ออกสู่ตลาดในยุโรป เพื่อขายให้แก่ลูกค้าที่เรียกร้อง ซึ่งขณะนี้บริษัทฯ
  ได้นำไม้สวนป่า เช่นนี้เข้าสู่กระบวนการผลิตบ้างแล้ว

(2) การตลาดและภาวะการแข่งขัน

(1) นโยบายและลักษณะการตลาดของผลิตภัณฑ์และบริการที่สำคัญ

  บริษัทฯ เป็นผู้นำในการผลิตและส่งออกผลิตภัณฑ์เฟอร์นิเจอร์ไม้สัก มากกว่า 20 ปี
  เรามีความตั้งใจ และรักษาข้อได้เปรียบทางการแข่งขัน โดยได้มุ่งเน้นถึงคุณภาพ,
  การพัฒนาสินค้ารูปแบบใหม่, การส่งมอบที่ตรงเวลา และบริการหลังการขาย
  เรามีลูกค้ากระจายทั่วโลก ทั้งในอเมริกา ยุโรป และเอเซีย

-   กลยุทธ์การแข่งขัน

  บริษัทฯ ได้พยายามรักษาจุดเด่นของผลิตภัณฑ์ ซึ่งเน้นเรื่องคุณภาพ
  และเพิ่มเติมจุดเด่นในด้านรูปแบบใหม่
  เรามีการควบคุมขบวนการผลิตตั้งแต่ขั้นตอนแรกจนถึงขั้นตอนสุดท้าย ตั้งแต่การนำไม้ซุงคัดคุณภาพ
  มาแปรรูปในการทำไม้บางวีเนียร์ และไม้คุณภาพรองลงไปเพื่อผลิตเฟอร์นิเจอร์ นอกจากนี้บริษัทฯ
  ยังได้ลงทุนในการวางแผนพัฒนารูปแบบผลิตภัณฑ์ใหม่ มีการศึกษานำวัสดุอื่นๆ นอกจากไม้สัก
  และนำเทคนิคมาใหม่มาช่วยในการพัฒนาเฟอร์นิเจอร์
  และมีการเซ็นสัญญาว่าจ้างนักออกแบบเฟอร์นิเจอร์ ชาวยุโรปเพื่อออกแบบสินค้าใหม่ๆ ด้วย

  บริษัทฯ ได้เข้าร่วมงานแสดงสินค้าเฟอร์นิเจอร์ระดับประเทศในประเทศต่างๆ
  เพื่อให้เฟอร์นิเจอร์ของบริษัทฯ แพร่หลาย และเป็นที่รู้จักของกลุ่มลูกค้าเป้าหมาย อาทิเช่น
  Chicago Fair, Spoga Fair Germany, Bella Fair Denmark นอกจากนี้บริษัทฯ
  ยังได้ร่วมกับลูกค้า โดยการส่งผลิตภัณฑ์ใหม่หลายรูปแบบเข้าแสดงงานสินค้าในประเทศต่างๆ
  โดยเฉพาะยุโรป
  ซึ่งเป็นตลาดใหญ่ของเฟอร์นิเจอร์ชุดและเพื่อเป็นการเพิ่มความสะดวกให้กับกลุ่มลูกค้าหรือผู้สนใจ
  ผลิตภัณฑ์ของบริษัทฯ ซึ่งมีรูปแบบหลากหลาย ทั้งขนาด สี
  นอกเหนือจากการจัดทำแคตตาล็อกสินค้าประจำปี บริษัทฯจัดทำ website
  www.sunwoodgroup.com และปรับปรุงข้อมูลใน website อย่างสม่ำเสมอ
  เพื่ออำนวยความสะดวกให้แก่ลูกค้าและผู้สนใจทั่วไป

-   ลักษณะลูกค้า และกลุ่มลูกค้าเป้าหมาย

  กลุ่มบริษัทฯ มีความสัมพันธ์ที่ดีกับกลุ่มลูกค้า และเน้นคุณภาพสินค้าซึ่งมีความคงทน ใช้งานได้สะดวก
  ได้มาตรฐาน และการส่งมอบสินค้าตรงต่อเวลา จึงทำให้ได้รับความไว้วางใจจากลูกค้า

  บริษัทฯ และบริษัทย่อย เน้นกลุ่มลูกค้าที่มีรายได้ระดับกลางถึงระดับสูง ในตลาด ยุโรป
  สหรัฐอเมริกา และเอเซีย

-   การจำหน่ายและช่องทางการจำหน่าย

  ช่องทางการจำหน่ายของเฟอร์นิเจอร์สนามของบริษัท ซันวู้ดอินดัสทรีส์ จำกัด (มหาชน)
  สามารถแบ่งเป็น 2 กลุ่มคือ การขายตรงให้แก่ลูกค้ารายใหญ่ และการขายให้กับ บริษัทในเครือ
  คือ Gardenside International Ltd. USA, and Lister Lutyens Co.,Ltd. – UK

  ตารางที่1 สัดส่วนการขาย Garden Furnitureผ่านช่องทางการจัดจำหน่าย ในปี 2002

  นอกจากนี้ บริษัทในเครือยังรับผิดชอบในการทำตลาด และเป็นผู้กระจายสินค้าให้ลูกค้ารายย่อย
  โดยแบ่งช่องทางการจัดจำหน่ายเป็น 3 ช่องทาง คือ ผ่านโชว์รูม ทางเว็บไซต์
  และขายผ่านบัตรเครดิต

  สัดส่วนการขาย Garden Furniture ในแต่ละทวีปของบริษัทซันวู้ดฯ ในปี 2002 มีดังนี้

  ตลาดอเมริกา 40%

  ตลาดยุโรป 40%

  ตลาดเอเชีย 20%

  ตารางแสดงสัดส่วนการขายสินค้าภายในประเทศและต่างประเทศ

  หน่วย : ล้านบาท

  ----------------- ---------- ------- -------- ------- ----------- ------- --------- ------- ---------------
  บริษัท              ในประเทศ                            ต่างประเทศ                             ประเทศกลุ่มลูกค้า

                    2545               2544             2545                2544              

                    ยอดขาย     ร้อยละ   ยอดขาย   ร้อยละ   ยอดขาย      ร้อยละ   ยอดขาย    ร้อยละ   

  บมจ.ซันวู้ดอินดัสทรีส์   27.27      6.84    55.391   11.70   371.54      93.16   417.992   88.30   อเมริกา กลุ่มยุโรป
                                                                                              ญี่ปุ่น

  บจ.ซันแคบิเนท       3.08       0.66    2.11     0.41    465.81      99.34   502.57    99.59   อเมริกา และ ญี่ปุ่น

  บจ. ลองซาน วีเนียร์  33.79      23.30   148.00   54.71   111.26      76.70   122.50    45.29   กลุ่มยุโรป
  ----------------- ---------- ------- -------- ------- ----------- ------- --------- ------- ---------------

  (ข) ภาวะอุตสาหกรรมและการแข่งขัน

  บริษัท ซันวู้ดอินดัสทรีส์ จำกัด (มหาชน)

-   สภาพการแข่งขันในอุตสาหกรรม

  2-3 ปีที่ผ่านมา
  สภาวะทางการตลาดของอุตสาหกรรมเฟอร์นิเจอร์ในตลาดโลกยังคงมีการแข่งขันที่รุนแรง
  โดยกลุ่มลูกค้าผู้นำเข้าเฟอร์นิเจอร์ในยุโรป สหรัฐอเมริกา ญี่ปุ่น มีโอกาสเลือกซื้อสินค้ามากขึ้น
  ส่งผลให้ผู้ขายเฟอร์นิเจอร์มีจำนวนเพิ่มขึ้น โดยเฉพาะอย่างยิ่งผู้ขายจาก อินโดนีเซีย ลาว
  มาเลเซีย พม่า และเวียดนาม
  ได้เพิ่มศักยภาพและขีดความสามารถในการส่งออกเฟอร์นิเจอร์สู่ตลาดโลก ทั้งทางด้านราคาสินค้า
  การพัฒนาคุณภาพรูปแบบ และการพัฒนาสินค้า

-   จำนวนคู่แข่งขัน

  ในตลาดเฟอร์นิเจอร์คู่แข่งขันส่วนใหญ่เป็นผู้ผลิตมาจากประเทศในแถบเอเซีย
  ผู้ผลิตเหล่านี้จัดจำหน่ายสินค้าคุณภาพปานกลางในราคาถูก ไปยังอเมริกาและยุโรปเป็นหลัก
  การแข่งขันที่รุนแรงเช่นนี้ เกิดขึ้นในตลาดล่าง และตลาดกลาง

-   บริษัทฯ เปรียบเทียบกับคู่แข่ง

  บริษัทฯ มีความเชื่อมั่นในศักยภาพตามที่กล่าวมาแล้ว เราเป็นกลุ่มบริษัท
  ซึ่งมีประสบการณ์ในอุตสาหกรรมไม้มากว่า 30 ปี มีการจัดการวัตถุดิบหลัก
  และจากโรงเลื่อยในเครือของบริษัทฯหลายๆ โรง ดังนั้นการควบคุมคุณภาพวัตถุดิบ
  และต้นทุนตลอดจนขบวนการการผลิต ทำให้ได้เฟอร์นิเจอร์คุณภาพสูงในราคาที่ยังคงแข่งขันได้
  เรามุ่งมั่นในการพัฒนาปรับปรุง สินค้า ทั้งในด้านคุณภาพ และรูปแบบอยู่ตลอดเวลา
  เพื่อตอบสนองความต้องการของตลาด ซึ่งปัจจุบันมีการเปลี่ยนแปลงอย่างรวดเร็ว

-   สถานภาพ และศักยภาพในการแข่งขัน

  แม้ว่าการแข่งขันที่รุนแรงเกิดขึ้นในตลาดล่าง และกลาง บริษัทฯ ของเราซึ่งมีสินค้าในตลาดบน
  มีคู่แข่งหลักๆ น้อยราย อย่างไรก็ตาม บริษัทฯ ไม่ได้ละเลยสถานการณ์และได้นำนโยบายหลักๆ
  ที่สำคัญ ได้แก่ การบริหารจัดการต้นทุนการผลิต นโยบายการตลาด
  และนโยบายทางด้านการเงินมาปฎิบัติอย่างต่อเนื่องเพื่อดำรงศักยภาพของบริษัทฯไว้

บริษัท ซันแคบิเนท จำกัด

  สำหรับสภาวะตลาดและการแข่งขันโดยภาพรวมของตลาดเฟอร์นิเจอร์ไม้สักที่ใช้ภายในสำนักงานและภายในบ้านมีการแข่งขันไม่รุนแรงนัก
  เนื่องจากเป็นตลาดของผู้ขาย จำนวนผู้ผลิตมีจำนวนน้อยรายคือประมาณ 10 ราย
  คู่แข่งสำคัญได้แก่ ประเทศเดนมาร์ค บริษัทฯ ยังคงเป็นผู้นำของตลาดของผลิตภัณฑ์ประเภทนี้
  เนื่องจากบริษัทฯมีศักยภาพเหนือคู่แข่ง โดยมีต้นทุนการผลิตต่ำกว่า ซึ่งเป็นผลมาจากบริษัทฯ
  มีฐานการผลิตใกล้แหล่งวัตถุดิบไม้สัก ส่งผลให้ต้นทุนของวัตถุดิบซึ่งประกอบด้วยราคาวัตถุดิบ
  และค่าขนส่งของบริษัทฯ ต่ำกว่า
  อีกทั้งต้นทุนค่าแรงของบริษัทฯยังต่ำกว่าในขณะที่คุณภาพของแรงงานไทยอยู่ในระดับใกล้เคียงกับกลุ่มผู้ผลิตในประเทศยุโรป
  นอกจากนี้ บริษัทฯยังสามารถดำรงคุณภาพของผลิตภัณฑ์
  และรูปแบบผลิตภัณฑ์ที่ทันสมัยใช้งานสะดวกและทนทาน จัดส่งให้ลูกค้าตรงเวลา
  และบริการหลังการขายที่ดีทำให้ลูกค้าได้รับความพึงพอใจสูงสุด รวมทั้งบริษัทฯ
  ได้เพิ่มประสิทธิภาพและประสิทธิผลในการดำเนินงาน โดยได้รับการรับรอง ดังนี้

1.  ได้รับใบรับรองสถานประกอบกิจการที่ปฏิบัติถูกต้องตามโครงการตรวจคุ้มครองแรงงานหญิงและเด็กเพื่อส่งเสริมการส่งออก
    จากกระทรวงแรงงานและสวัสดิการสังคมเมื่อวันที่ 15 กันยายน พ.ศ. 2543

2.  ได้รับการรับรองเรื่องมาตรฐาน ISO 9002 จาก BVQI เมื่อวันที่ 21 พฤศจิกายน พ.ศ.
    2543

  สำหรับแนวโน้มการแข่งขันของตลาดเฟอร์นิเจอร์ไม้โดยเฉพาะไม้สักและไม้คุณภาพสูงอื่นๆ
  ที่ใช้ภายในสำนักงานและภายในบ้าน ยังคงมีการแข่งขันที่ไม่รุนแรงนักเนื่องจากมีผู้ผลิตน้อยราย
  และผลิตภัณฑ์มีคุณสมบัติเฉพาะตามความต้องการของลูกค้า
  และการจดทะเบียนการออกแบบสินค้าโดยผู้ออกแบบให้แก่บริษัทฯ

บริษัท ลองซาน วีเนียร์ จำกัด

  ความต้องการไม้วีเนียร์ขึ้นอยู่กับความต้องการของผลิตภัณฑ์ที่ได้กล่าวมาแล้วข้างต้น
  สำหรับช่องทางจำหน่าย บริษัทฯ ใช้วิธีขายตรงทั้งหมด

  ภาวะการแข่งขันในอุตสาหกรรมนี้ไม่รุนแรงนัก เนื่องจากไม้วีเนียร์ที่ทำจากไม้สักเป็น สินค้า
  Premium ซึ่งแข่งขันในตลาดบน ปัจจุบัน อุตสาหกรรมผลิตไม้วีเนียร์ที่ทำจากไม้สักดังกล่าว
  มีผู้ผลิตทั่วโลกประมาณ 6 ราย โดยเป็นผู้ผลิตจากประเทศไทยจำนวน 4 ราย ผู้
  ผลิตจากกลุ่มประเทศยุโรป จำนวน 1 ราย และประเทศอินเดีย 1 ราย ซึ่งบริษัท ลองซาน
  วีเนียร์ จำกัด เป็นผู้ผลิตรายใหญ่ที่สุดในอุตสาหกรรมนี้ จากจำนวนผู้ผลิตไม้วีเนียร์ดังกล่าว
  อาจสรุปได้ว่าตลาดไม้วีเนียร์เป็นตลาดของผู้ขาย เนื่องจากมีผู้ผลิตน้อยราย
  ในขณะที่ความต้องการไม้วีเนียร์ยังคงมีแนวโน้มที่ดีเนื่องจากไม้วีเนียร์ที่ทำจากไม้สักมีความสวยงามเป็นเลิศเมื่อเปรียบเทียบกับไม้ชนิดอื่น
  อย่างไรก็ตามบริษัทฯ มิได้ละเลยในการผลิตวีเนียร์จากไม้ชนิดอื่นๆ ตามสภาพตลาดที่อำนวยให้

  นอกจากนี้ อุตสาหกรรมนี้ต้องอาศัย

  1) เงินทุนหมุนเวียนสำหรับวัตถุดิบจำนวนมาก

  2) ความชำนาญในการคัดเลือกวัตถุดิบ

3)  ความสัมพันธ์ที่ดีกับลูกค้าเป็นระยะเวลายาวนาน

4)  ผู้ที่สามารถซื้อไม้ชิ้นซึ่งเป็นวัสดุเหลือใช้จากการผลิตวีเนียร์
    หากหาผู้ซื้อไม่ได้จะส่งผลให้มีต้นทุนสูง ซึ่งในกรณีของบริษัทลองซาน วีเนียร์ จำกัด
    สามารถขายไม้ชิ้นที่เหลือใช้จากการผลิตวีเนียร์ ให้แก่บริษัทแม่
    และบริษัทในเครือซึ่งผลิตเฟอร์นิเจอร์ได้

(3) การจัดหาผลิตภัณฑ์และบริการ

(ก) ลักษณะการจัดให้ได้มาซึ่งผลิตภัณฑ์

การผลิต จำนวนโรงงาน กำลังการผลิตรวม นโยบายการผลิต

- การจัดหาผลิตภัณฑ์

  กลุ่มบริษัท (บมจ. ซันวู้ดอินดัสทรีส์ บริษัท ซันแคบิเนท จำกัด และ บริษัท

  ลองซาน วีเนียร์ จำกัด) มีโรงงานทั้งสิ้น 5 แห่ง คือ ที่จังหวัดปทุมธานี 1 แห่ง และ
  ที่จังหวัดพระนครศรีอยุธยา 4 แห่ง

[TABLE]

  - นโยบายการผลิตที่สำคัญ

  กลุ่มบริษัทมีนโยบายในการผลิตโดยแบ่งการผลิตออกเป็น 2 ลักษณะ คือ

  1) ผลิตตามคำสั่งซื้อลูกค้า

2)  ผลิตชิ้นส่วนตามประมาณการยอดขายและปริมาณวัตถุดิบ

  ทั้งนี้กลุ่มบริษัทได้พัฒนาระบบการตรวจสอบคุณภาพสินค้าโดยบริษัทฯ นำ

  ระบบการบริหารการจัดการมาใช้เพื่อพัฒนาการบริหารและการจัดการของบริษัทฯให้เป็นไปตามมาตรฐานสากลซึ่งการบริหารและการจัดการที่ดีเป็นปัจจัยนำไปสู่การควบคุมดูแลที่ดีทั้งระบบของบริษัทฯ
  ซึ่งรวมถึงระบบการผลิตสินค้าให้มีคุณภาพตามมาตรฐานโลกด้วย โดยในปี2543 บริษัท ซันแคบิเนท
  จำกัด ได้รับการรับรองเรื่องมาตรฐาน (ISO 9002) จาก BVQI ด้วย
  สำหรับนโยบายการผลิตที่สำคัญยังคงเน้นรูปแบบ ความสะดวกในการใช้ ความทนทาน
  และระยะเวลาการส่งมอบ
  นโยบายการผลิตดังกล่าวมีวัตถุประสงค์เพื่อให้ลูกค้าได้รับความพึงพอใจสูงสุดและมั่นใจว่า
  เมื่อสั่งซื้อสินค้าจากบริษัทฯ
  ลูกค้าจะได้รับสินค้าที่มีคุณภาพตามความคาดหวังภายในระยะเวลาที่กำหนดได้

- การจัดหาวัตถุดิบ

-   บริษัท ซันวู้ดอินดัสทรีส์ จำกัด (มหาชน) :

  วัตถุดิบที่สำคัญได้แก่ ไม้สักแปรรูป และไม้แปรรูปชนิดอื่น ชิ้นส่วนเฟอร์นิเจอร์กึ่งสำเร็จรูป
  ไม้วีเนียร์ ฟิตติ้ง โครงสเตนเลส กาว สี ผ้า และกล่อง ฯลฯ
  วัตถุดิบที่ใช้ในงานเฟอร์นิเจอร์จะใช้ชิ้นส่วนที่ทำด้วยไม้สักเป็นส่วนมากในปัจจุบันบริษัทฯ
  ได้เพิ่มแบบเฟอร์นิเจอร์ใหม่ๆ
  ซึ่งมีการใช้ชิ้นส่วนและวัสดุที่ทำด้วยโลหะและโครงสแตนเลสเข้าเป็นส่วนประกอบของงานเฟอร์นิเจอร์มากขึ้น
  เพื่อเป็นการแนะนำรูปแบบใหม่ของสินค้าเข้าสู่ตลาด
  ในขณะเดียวกันสามารถลดปริมาณการใช้ไม้สักในชิ้นงานเฟอร์นิเจอร์เพื่อเป็นการลดต้นทุนอีกด้วย

- วัสดุทดแทน

  บริษัทฯ สามารถใช้ไม้ประเภทอื่นทดแทนไม้สัก เช่น ไม้โอ๊ค ไม้เชอรี่ ไม้มะม่วงป่า
  และไม้ยางพารา เป็นต้น โดยไม้ดังกล่าวมีราคาถูกกว่าไม้สัก อย่างไรก็ตาม บริษัทฯ
  ยังคงเน้นการผลิตเฟอร์นิเจอร์ด้วยไม้สัก เนื่องจากมีความสวยงามเป็นเลิศ อายุการใช้งานยาว
  มีมูลค่าเพิ่มสูงต่อหน่วย และยังคงได้รับความนิยมจากผู้บริโภคอย่างแพร่หลาย นอกจากนี้บริษัทฯ
  ได้ใช้โลหะผสมกับการใช้ไม้สัก เช่น สแตนเลส
  และอัลลอยเป็นส่วนประกอบในการผลิตเฟอร์นิเจอร์ ซึ่งจะเป็นการสร้างรูปลักษณ์ใหม่ในการผลิต
  และสามารถผสมผสานกับเฟอร์นิเจอร์ไม้สักได้อย่างเหมาะสมและมีความงดงาม

-   บริษัท ซันแคบิเนท จำกัด :

  วัตถุดิบที่สำคัญในการผลิตของบริษัทฯ ได้แก่ ไม้แปรรูป และไม้วีเนียร์
  โดยบริษัทฯสั่งซื้อโดยตรงจากต่างประเทศ และบางส่วนซื้อจาก บริษัท ซันวู้ดอินดัสทรีส์ จำกัด
  (มหาชน) และจากผู้ประกอบการไม้ในต่างประเทศ
  ซึ่งมีรายละเอียดขั้นตอนการซื้อเช่นเดียวกันกับ บริษัท ซันวู้ดอินดัสทรีส์ จำกัด (มหาชน)
  และสั่งซื้อไม้วีเนียร์จาก บริษัท ลองซาน วีเนียร์ จำกัด

-   บริษัท ลองซาน วีเนียร์ จำกัด

  ไม้สักเป็นวัตถุดิบที่สำคัญในการผลิต โดยบริษัทฯ นำไม้จากต่างประเทศเกือบทั้งหมด ทั้งนี้บริษัทฯ
  เป็นผู้จัดหาวัตถุดิบไม้ซุงด้วยตนเอง โดยนำมาคัดซุงชั้นดีเพื่อนำมา Slice เป็นแผ่นไม้บางวีเนียร์
  ส่วนซุงที่คุณภาพต่ำนำไปจำหน่ายต่อให้แก่โรงเลื่อยในเขตกรุงเทพฯ ต่อไป

รายละเอียดสัดส่วนการสั่งซื้อวัตถุดิบจากในประเทศและต่างประเทศ

(ข) ผลกระทบต่อสิ่งแวดล้อม

  บริษัทฯ และบริษัทย่อยเป็นผู้ผลิตเฟอร์นิเจอร์แบบครบวงจร ซึ่งประกอบด้วยวัตถุดิบเช่น ไม้ สี
  กาว ฯลฯ
  โดยให้ความใส่ใจต่อสิ่งแวดล้อมมาโดยตลอดและได้ให้ความร่วมมือกับหน่วยงานภาครัฐดำเนินการลดผลกระทบต่อสิ่งแวดล้อมโดยให้มีผลกระทบให้น้อยที่สุด
  ทั้งนี้บริษัทฯ และบริษัทย่อยได้ดำเนินการดังนี้

-   เศษไม้ ในการผลิตเฟอร์นิเจอร์และไม้บาง นั้น
    จะนำไปใช้เป็นเชื้อเพลิงเพื่อทำไอน้ำให้แก่โรงงาน
    โดยควบคุมมลภาวะทางอากาศและมลภาวะทางน้ำได้ แต่ละโรงงานมีระบบกำจัดฝุ่นด้วย
    filter bag สภาพการเผาไหม้ของเตาเผาเชื้อเพลิงสมบูรณ์มีควันน้อย0 ส่วนขี้เถ้า
    ซึ่งเป็นฝุ่นสามารถเก็บกักไว้ได้โดยระบบพ่นน้ำดัก ก่อนถ่ายลงในหลุมขนาดใหญ่ ให้ตกตะกอน
    บริษัทฯผ่านการตรวจสอบมาตรฐานจากหน่วยงานของรัฐ เช่น กรมโรงงาน กรมอุตสาหกรรม
    ฯลฯ

-   สี ทางบริษัทฯ ได้กำจัดละอองสี โดยใช้ระบบห้องพ่นเป็นแบบดักละอองสีด้วยระบบน้ำหมุนเวียน
    ซึ่งเป็นไปตามมาตรฐานสากล

-   กาว กาวที่ใช้
    เป็นกาวคุณภาพดีที่ผ่านการรับรองตามมาตรฐานสากลและผลิตโดยผู้ผลิตที่มีชื่อเสียงของโลก

-   ฝุ่น ฝุ่นที่เกิดจากการขัดชิ้นงานด้วยกระดาษทราย เครื่องขัด และการตัดเตรียมไม้ ทางบริษัทฯ
    ได้ใช้เครื่องดูดและเก็บฝุ่นแบบถุงกรอง (FILTER BAG) ที่ทันสมัย

-   ในการปรับปรุงระบบการบริหารสิ่งแวดล้อม บริษัทฯ กำลังดำเนินการให้สอดคล้องกับมาตรฐาน
    ISO-14001 ซึ่งอยู่ในระหว่างดำเนินการเพื่อขอรับรองมาตราฐานอีก 1 โรงงาน

  - ผลการปฎิบัติจริงเมื่อเทียบกับข้อกำหนดตามกฎหมาย

  - บริษัทฯ สามารถปฏิบัติได้ตามข้อกำหนดตามกฎหมาย -

  - ข้อพิพาทหรือการถูกฟ้องร้องเกี่ยวกับสิ่งแวดล้อม และแนวทางแก้ไข

  - บริษัทฯ ไม่มีข้อพิพาทหรือการถูกร้องเรียนเกี่ยวกับสิ่งแวดล้อม -

  (4) งานที่ยังไม่ส่งมอบ

-   ไม่มี –